Diari Oficial de la Generalitat Valenciana


Sumari del DOGV 6407, del 29-11-2010 (2010/12269)

DECRET 192/2010, de 26 de novembre, del Consell, de modificació del Decret 198/2009, de 6 de novembre, pel qual s'estableix l'estructura orgànica bàsica de la Presidència i de les conselleries de la Generalitat.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2010/11/26/192/dof/vci/html**

### Dades del document

Número de DOGV
:   6407

Data del DOGV
:   29-11-2010

Secció del DOGV
:   I. DISPOSICIONS GENERALS

Número del document
:   2010/12656


Data del document
:   26-11-2010

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Benestar Social
    * administració regional
    * reglament intern
    * legislació

DECRET 192/2010, de 26 de novembre, del Consell, de modificació del Decret 198/2009, de 6 de novembre, pel qual s'estableix l'estructura orgànica bàsica de la Presidència i de les conselleries de la Generalitat. [2010/12851]  
Per mitjà del Decret 19/2009, de 3 de novembre, del president de la Generalitat, es van determinar les conselleries en què s'organitza l'administració de la Generalitat, així com les distintes secretaries autonòmiques que les integren.  
A fi de donar un nou impuls i continuar atenent amb major intensitat els reptes i objectius plantejats en matèria d'atenció a la dependència i de promoció de l'autonomia personal, es considera oportú efectuar un ajust en el nivell directiu de la Conselleria de Benestar Social tant pel que fa a la seua adscripció com a la seua denominació i reassignació de determinades funcions. Per això, cal modificar el decret en el sentit esmentat.  
En virtut d'això, i fent ús de les atribucions conferides en l'article 64 de la Llei del Consell, a proposta del president de la Generalitat i amb la deliberació prèvia del Consell, en la reunió del dia 26 de novembre de 2010,  
DECRETE  
Article únic. Modificació de l'articulat del Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat  
Es modifiquen els articles 28 i 29 del Decret 198/2009, de 6 de novembre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, que queden redactats en la forma indicada en l'annex.  
DISPOSICIÓ FINAL  
Única. Entrada en vigor  
El present decret entrarà en vigor l'endemà de la publicació en el Diari Oficial de la Comunitat Valenciana.  
València, 26 de novembre de 2010  
El president de la Generalitat,  
FRANCISCO CAMPS ORTIZ  
ANNEX  
Nova redacció dels articles 28 i 29 del Decret 198/2009, de 6 de novembre, del Consell, pel que s'estableix l'estructura orgànica bàsica de la Presidència i de les conselleries de la Generalitat  
«Article 28. De la Secretaria Autonòmica de Família i Coordinació Social   
1. La Secretaria Autonòmica de Família i Coordinació Social assumeix les funcions que li atribueix l'article 68 de la Llei del Consell en matèria de direcció i execució de la política social i de família.  
2. De la Secretaria Autonòmica de Família i Coordinació Social depenen els següents òrgans directius:  
- Direcció General de Família. Assumeix les funcions en matèria de promoció i execució de les mesures necessàries per a assegurar una política integral en benefici de la família, la infància i les adopcions.  
- Direcció General de la Dona i per la Igualtat. Exercirà les funcions en matèria de promoció i execució de mesures per a fer efectiu el dret a la igualtat de tracte i d'oportunitats entre dones i homes».  
«Article 29. De la Secretaria Autonòmica d'Autonomia Personal i Dependència  
1. La Secretaria Autonòmica d'Autonomia Personal i Dependència assumeix les funcions que li atribueix l'article 68 de la Llei del Consell en matèria de coordinació de les polítiques de promoció de l'autonomia personal i atenció a les persones en situació de dependència, acció social i majors.  
2. De la Secretaria Autonòmica d'Autonomia Personal i Dependència depenen els següents òrgans directius:  
- Direcció General de Persones amb Discapacitat i Promoció de l'Autonomia Personal. Assumeix les funcions de proposta, programació i execució de les polítiques generals en matèria d'atenció a les persones amb discapacitat i promoció de l'autonomia personal, així com la gestió integral dels centres d'atenció de persones amb discapacitat.  
- Direcció General d'Acció Social, Majors i Dependència. Assumeix les funcions en matèria de proposta, programació i execució d'accions en matèria d'acció social tendents a afavorir la integració en la societat dels col·lectius en situació desfavorable o en risc d'exclusió social, la participació activa de les persones majors en la societat i el desenrotllament i posada en funcionament de totes les accions i programes que siguen necessaris perquè els col·lectius esmentats gaudisquen de major benestar, i la proposta, programació i execució de les polítiques generals en matèria d'atenció a les persones en situació de dependència».


Còpia Permalink ELI